Rukometna reprezentacija Demokratske Republike Kongo
<s>Rukometna reprezentacija Demokratske Republike Kongo predstavlja Demokratsku Republiku Kongo na međunarodnim rukometnim natjecanjima.</s><s>Reprezentacija se nalazi pod ingerencijom Rukometnog saveza Konga (francuski: Fédération de Handball du Congo), koji je član IHF-a od 1970. godine.</s><s>Aktualni izbornik reprezentacije je Francis Tuzolana.</s>

<s>Nakon debitantskog nastupa na Afričkom kupu nacija 1992. godine (nastupali kao Zair), DR Kongo je tek od 2000. godine postao redoviti sudionik kontinentalnih prvenstava, na kojima im je 4. mjesto (1992. i 2010. godine) najbolji plasman.</s><s>Reprezentacija nije imala većih uspjeha na međunarodnoj sceni sve do 2021. godine, kada su, uslijed proširenja broja sudionika, debitirali na Svjetskom prvenstvu u Egiptu.</s>

<s>Historija</s>

<s>Rukomet se u Demokratskoj Republici Kongo igra još od 60-ih godina, dakle nedugo nakon osamostaljenja od Belgije.</s><s>Godine 1970., Rukometni savez Konga pristupio je IHF-u.</s><s>Ipak, reprezentacija nije imala nikakav zapaženiji međunarodni nastup sve do 1992. godine, kada je tadašnji Zair nastupio na Afrički kupu nacija u Obali Bjelokosti; reprezentacija je na kraju igrala za treće mjesto, gdje je izgubila od Alžira i osvojila četvrto mjesto.</s>

<s>Kongo je ponovo izbivao s međunarodnih natjecanja sve do 2000. godine, kada su postali redoviti sudionici Afričkog kupa nacija.</s><s>Godine 2010., na turniru u Egiptu, DR Kongo je prošao prvi krug u grupi s Tunisom, Nigerijom i Libijom, a nakon poraza od Egipta i pobjede nad Marokom, došao je do polufinala.</s><s>Tu je reprezentacija izgubila od Tunisa te u konačnici opet od Alžira u borbi za treće mjesto; DR Kongo je tako 2010. godine ponovio svoj najveći uspjeh, osvojivši četvrto mjesto, ali nije izborio nastup na Svjetskom prvenstvu zbog toga što je Afrika tada slala samo tri predstavnika.</s>

<s>Ipak, nakon proširenja broja sudionika za IHF Svjetsko rukometno prvenstvo 2021., DR Kongo je uspio izboriti debitantski nastup na prvenstvu u Egiptu zahvaljujući 7. mjestu na prethodnom Afričkom kupu i činjenici da je Egipat bio automatski kvalificiran kao domaćin turnira.</s><s>Reprezentacija je u historijskom debiju na međunarodnoj sceni ispala nakon prvog kruga, ali je u President's Cupu pobijedila Angolu i tako ostvatila svoju prvu pobjedu na Svjetskom prvenstvu u svom debitantskom nastupu na turniru.</s>

<s>Aktualni sastav</s>

<s>Izbornik:  Francis Tuzolana</s>

<s>Izbornici</s>

<s>Napomena: Zbog nedostupnosti informacija, podaci u ovoj tablici su nepotpuni i moguće su češće promjene kako nove informacije budu pristizale.</s>

<s>Ažurirano 21. siječnja 2021.</s><s>Statistike se odnose samo na službene utakmice reprezentacije, ne i na prijateljske ili druge neslužbene utakmice.</s>

<s>Nastupi na međunarodnim natjecanjima</s>

<s>IHF Svjetsko prvenstvo u rukometu</s>

<s>Afrički kup nacija</s>

<s>Ostali turniri</s>

<s>Afričke igre</s>

<s>Sastavi</s>

<s>Reference</s>

<s>Vanjske veze 
 fehandcd.over-blog.org
 IHF profile
 fehandcd.webnode.fr</s>

<s>Kongo, DR</s>

